Diari Oficial de la Generalitat Valenciana


Sumari del DOGV 2372, del 24-10-1994 (1994/832799)

ORDRE de 4 d'octubre de 1994, de la Conselleria d'Obres Públiques, Urbanisme i Transports, per la qual es convoquen 10 beques per a diplomats en informàtica, estudiants de quart i cinquè i llicenciats de les escoles tècniques superiors o facultats amb llicenciats d'informàtica o telecomunicacions.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/10/04/(1)/dof/vci/html**

### Dades del document

Número de DOGV
:   2372

Data del DOGV
:   24-10-1994

Secció del DOGV
:   DISPOSICIONS GENERALS

Número del document
:   1994/832799


Data del document
:   04-10-1994

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

ORDRE de 4 d'octubre de 1994, de la Conselleria d'Obres Públiques, Urbanisme i Transports, per la qual es convoquen 10 beques per a diplomats en informàtica, estudiants de quart i cinqué i llicenciats de les escoles tècniques superiors o facultats amb llicenciats d'informàtica o telecomunicacions. [94/7183]   
Fent ús de les facultats que tinc conferides,  
ORDENE:  
Article primer. Objecte  
L'objecte d'aquesta ordre és la convocatòria de beques per al suport de programació en aplicacions i/o projectes en curs de realització en la Conselleria d'Obres Públiques, Urbanisme i Transports. Aquesta convocatòria es compondrà de tres relacions, corresponents cadascuna d'aquestes a Alacant, Castelló i València.  
Article segon. Requisits dels sol·licitants  
Podran optar a la beca:  
a) Els diplomats de l'Escola d'Informàtica.  
b) Els estudiants de quart o cinqué i llicenciats de les escoles tècniques superiors o facultats d'Informàtica o Telecomunicacions.  
Article tercer. Duració i dotació econòmica  
El període de duració de les beques comprendrà des del començament que s'assenyale fins a l'acabament de l'exercici de 1995, si bé s'estableix la possibilitat d'una pròrroga automàtica pels mesos que resten fins a completar l'any de gaudi, sempre que la llei de pressupostos per al 1996 establesca una línia específica amb aquesta finalitat.  
Les beques estaran dotades amb 110.000 pessetes mensuals cada una, amb un import màxim de 1.320.000 pessetes, tenint en compte el període de benefici d'un any.  
Es finançaran a càrrec del Pressupost de la Generalitat Valenciana: per a l'exercici de 1995, aplicació pressupostària 93.62.646.0.581.9, codi de línia 401/000/95.  
Aquesta convocatòria i la concessió de les beques es condicionen a la previsió del crèdit adequat i suficient en els pressupostos esmentats.  
Article quart. Formalització de sol·licituds  
Els candidats hauran de presentar en el Registre General de la Conselleria d'Obres Públiques, Urbanisme i Transports, situat a l'avinguda de Blasco IbáÑez, 50, de València, o en qualsevol de les dependències establertes en l'article 38 paràgraf quart de la Llei de Règim Jurídic de les Administracions Públiques i del Procediment Administratiu Comú, la següent documentació:  
a) Currículum, del qual formaran part les dades personals, fotocòpia del DNI, domicili habitual, data de naixement, telèfon, expedient acadèmic i qualsevol altre document que acredite la possessió d'altres títols o mèrits docents, professionals, coneixement d'idiomes, cursos rebuts, paquets ofimàtics que es coneixen, etc.  
b) Certificat acadèmic acreditatiu dels requisits exigits en l'article segon i de l'expedient acadèmic presentat.  
c) Hauran de fer constar en la sol·licitud:   
«Beques d'Informàtica de l'any 1995», indicant-hi també a quina relació vol incorporar-se (València, Castelló o Alacant). Solament serà possible adscriure's a una de les relacions.  
Article cinqué. Termini de presentació de sol·licituds  
El termini per a l'entrega de sol·licituds serà de 20 dies naturals comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
Article sisé. Termini de selecció i concessió de beques  
1. La concessió de les 10 beques s'efectuarà mitjançant una resolució del conseller d'Obres Públiques, Urbanisme i Transports tenint en compte la decisió de la comissió d'avaluació, que estarà presidida pel secretari general, o persona en qui delegue. Formaran part d'aquesta com a vocals, dos representants del Servei d'Organització i Informàtica de la Conselleria d'Obres Públiques, Urbanisme i Transports, que seran el tècnic d'Organizació i el tècnic de Sistemes Lògics, que actuarà com a secretari.  
La selecció dels becaris la donarà la puntuació obtinguda en el barem, en les condicions de l'article 6 paràgraf tercer, que consta dels següents conceptes:  
- Titulació acadèmica ... fins a 5 punts  
- Assignatures específiques ... fins a 4 punts  
- Paquets ofimàtics coneguts ... fins a 4 punts  
- Idiomes ... fins a 1 punt (per idioma)  
- Llenguatges informàtics de gestió ... fins a 1 punt (per llenguatge)  
- Coneixements de procediments administratius de l'administració autonòmica ... fins a 6 punts  
2. El jurat es reunirà en els 15 dies següents a l'acabament del termini de presentació de sol·licituds i podrà convocar tots els candidats que considere convenient amb la finalitat de comprovar, mitjançant una prova escrita o entrevista, aquells punts referents als mèrits adduïts que s'estimen d'interés.  
3. La resolució del conseller d'Obres Públiques, Urbanisme i Transports que atorgue les 10 beques serà publicada en el Diari Oficial de la Generalitat Valenciana. A la relació, s'hi adjuntarà una borsa constituïda pels aspirants que no resulten adjudicataris de les beques, ordenats d'acord amb la puntuació obtinguda, per cobrir les vacants que puguen sorgir durant el període de gaudi sempre que coincidesquen les característiques de la beca vacant i la titulació requerida amb les dels candidats de la borsa de reserva.  
El conseller d'Obres Públiques, Urbanisme i Transports es reserva la facultat d'interpretar el contingut d'aquesta convocatòria de beques i la relació de reserva de becaris.  
4. La condició de becari no generarà en cap moment cap relació laboral amb la Generalitat Valenciana.  
5. La condició d'integrant de la borsa de reserva de becaris d'informàtica no generarà cap relació laboral amb la Generalitat Valenciana, ni cap compromís d'accedir en qualsevol moment a la condició de becari.  
Per a accedir a la condició de becari caldrà una resolució del Conseller d'Obres Públiques, Urbanisme i Transports en la qual es procedesca a l'adjudicació de la beca al seu favor. Aquesta resolució es publicarà en el Diari Oficial de la Generalitat Valenciana.  
Article seté. Obligacions dels becaris  
1. Les beques concedides són incompatibles amb qualsevol altra beca o ajuda, i també amb el desenvolupament d'una activitat laboral regular. La infracció d'aquesta regla autoritzarà la Conselleria d'Obres Públiques, Urbanisme i Transports a cancel·lar el gaudi de la beca.  
2. Els becaris, una vegada hagen rebut la notificació d'haver estat seleccionats per a una beca estaran obligats a tenir una dedicació a les activitats objecte d'aquesta de 30 hores setmanals, que s'hauran de realitzar sota la supervisió del personal del Servei d'Organització i Informàtica de la Conselleria d'Obres Públiques, Urbanisme i Transports que es designe amb aquesta finalitat.  
3. Els becaris hauran de presentar la documentació adequada que acredite que tenen cobertura sanitària (assegurança escolar, pòlissa privada, etc).  
A l'acabament del període de la beca, el becari haurà d'elaborar una memòria de les activitats portades a terme.  
La Conselleria d'Obres Públiques, Urbanisme i Transports dirigirà les activitats dels becaris, i resoldrà les incidències que es produesquen durant el període de gaudi de les beques.  
La Conselleria d'Obres Públiques, Urbanisme i Transports, les podrà deixar sense efecte en el cas que es produesca l'incompliment de les obligacions per part dels becaris.  
Article vuité. Forma de pagament  
Les beques, en la quantia determinada en l'article 3 es pagaran als becaris mensualment, amb l'informe favorable i previ del Servei d'Organització i Informàtica.  
El termini màxim per a resoldre les sol·licituds serà de sis mesos des de la data de publicació en el Diari Oficial de la Generalitat Valenciana; transcorregut el període i davant de la falta de resolució expressa s'entendran desestimades totes les sol·licituds.  
Contra aquesta ordre, que posa fi a la via administrativa, s'hi pot interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació en el Diari Oficial de la Generalitat Valenciana.  
Per a la interposició de l'esmentat recurs serà requisit imprescindible que, amb caràcter previ, el recurrent comunique a aquest òrgan la interposició del recurs. Tot això, d'acord amb els articles 57.2f i 58 de la Llei Reguladora de la Jurisdicció Contenciosa Administrativa de 27 de desembre de 1956; l'article 110.3 de la Llei 30/1992, de 26 de novembre, de Règim Jurídic de las Administracions Públiques i del Procediment Administratiu Comú.  
Tot això, sense perjudici que puga interposar qualsevol altre recurs que s'estime oportú.  
En virtut de las facultats que em confereix l'article 35 de la Llei 5/1983, de 30 de desembre, de Govern Valencià, resolc:  
Aprovar la concessió de 10 beques per a diplomats en informàtica, estudiants de quart o cinqué i llicenciats de les escoles tècniques superiors o facultats d'Informàtica o telecomunicacions.  
València, 4 d'octubre de 1994.- El conseller d'Obres Publiques, Urbanisme i Transports: Eugenio Burriel de Orueta.


Còpia Permalink ELI